Unnið er að byggingu 49 íbúða við Herjólfsgötu 36 - 40 í Hafnarfirði fyrir 60 ára og eldri . Þetta eru 3 fjögurra hæða fjölbýlishús með 16 íbúðum hvert auk húsvarðaíbúðar . Bílageymsla fylgir húsunum og er gert ráð fyrir 44 stæðum í henni . Íbúðirnar eru 2 - 3 herbergja og er skilað fullbúnum án gólfefna , en með flísalögðum baðherbergjum - og þvottahúsgólfum . Lóð verður fullfrágengin með snjóbræðslulögnum í bílageymslurömpum , auk hluta hellulagðra og mynstursteypra göngustíga og bílastæða . Sameign verður fullfrágengin með flísalögðu anddyri og teppalögðu stigahúsi . Íbúðirnar verða afhentar í nóvember og desember 2005 og mars 2006 .